# data[].attributes.headline
ΔΠ13_Δραστηριότητα 2 -Γκαντίδου Ευαγγελία :  Διαδραστικοί πίνακες

# data[].attributes.subject
ΔΠ13_Δραστηριότητα 2 -Γκαντίδου Ευαγγελία :  Διαδραστικοί πίνακες

# data[].attributes.body
Οι διαδραστικοί πίνακες μπορούν να επηρεάσουν τις εκπαιδευτικές δραστηριότητες με διάφορους τρόπους, όπως : με το να κρατούν αμείωτη την προσοχή των μαθητών στο μάθημα, Οι μαθητές αποκτούν ιδιαίτερη σχέση με το περιεχόμενο καθώς αλληλεπιδρούν μαζί του, Οι μαθητές λαμβάνουν κίνητρα, προωθείται ο ενθουσιασμός για μάθηση, ενώ ταυτόχρονα, δίνονται και περισσότερες ευκαιρίες για συμμετοχή, συνεργασία και ανάπτυξη προσωπικών και κοινωνικών δεξιοτήτων στα πλαίσια της ομαδοσυνεργατικής μάθησης.
Επίσηςνα κατευθύνουν την προετοιμασία τους, να είναι πιο αποτελεσματικοί στην ενσωμάτωση των Νέων Τεχνολογιών στο μάθημα και με αυτό τον τρόπο, να αυξήσουν την παραγωγικότητα τους και να διευκολυνθούν στη διεξαγωγή του μαθήματος. Σε κάθε περίπτωση βέβαια ο διαδραστικός πίνακας δεν είναι παρά ένα ακόμη ‘’εργαλείο’’ που γίνεται καλό στα χέρια ενός δασκάλου που έχει τη διάθεση να μάθει πως να εκμεταλλευτεί τις δυνατότητες που του παρέχει αυτό το εργαλείο.

# data[].attributes.headline
Δώρα: Διαδραστικός (?) Πίνακας

# data[].attributes.subject
Δώρα: Διαδραστικός (?) Πίνακας

# data[].attributes.body
Ορισμός: μία μεγάλη επιφάνεια αφής, που έχει λειτουργία παρόμοια με αυτήν μιας κοινής οθόνης αφής. Η διαφορά μεταξύ διαδραστικού πίνακα και οθόνης αφής είναι ότι η εικόνα με την οποία γίνεται η διάδραση αναπαράγεται στην πρώτη περίπτωση μέσω ενός βιντεοπροβολέα, ενώ στη δεύτερη από την ίδια την οθόνη.

http://edtech.gr/interactive-boards/

Θετικά στοιχεία του Διαδραστικού Πίνακα:

·        Προσφέρουν έναν αποτελεσματικό και εντυπωσιακό τρόπο παρουσίασης

·        Προσφέρει εργαλεία και λειτουργίες για να γίνεται το μάθημα πιο διαδραστικό και ενδιαφέρον για τους μαθητές (?)

·        Μπορεί να υποστηρίζει την συμμετοχή πολλών χρηστών

·        Μπορεί να χρησιμοποιηθεί με το κατάλληλο λογισμικό για μέγιστα οφέλη

Αρνητικά στοιχεία του Διαδραστικού Πίνακα:

·        Υψηλό κόστος

·        Χρήση ως projector

·        Ελλιπής ουσιαστική διάδραση

# data[].attributes.headline
Ευθύμης: Δεν μου αρέσουν οι συντομογραφίες (ΔΛΠ)!

# data[].attributes.subject
Ευθύμης: Δεν μου αρέσουν οι συντομογραφίες (ΔΛΠ)!

# data[].attributes.body
Το τέταρτο βίντεο αποτελεί διαφημιστική επίδειξη μάλλον παρά μάθημα αφού λαμβάνει χώρα σε άδεια αίθουσα και μόνο με τη συμμετοχή του εκπαιδευτικού-διαφημιστή. Ως τέτοιο, λοιπόν, θα μπορούσε μόνο να ειδωθεί ως επίδειξη δασκαλοκεντρικής προσέγγισης στη χρήση του διαδραστικού πίνακα. Οι δυνατότητες που παρουσιάζονται έχουν ως ακολούθως:

Χειρισμός του πίνακα χωρίς τη χρήση χραφίδας ή άλλων μαγνητικών ή υπέρυθρων μέσων.

Δυνατότητα απόθεσης, μετακίνησης και χειρισμού αντικειμένων πάνω στην επιφάνεια του πίνακα.

Χρήση βασικών εργαλείων σχεδίασης και αντιγραφής/επικόλλησης αντικειμένων για απεικόνιση εννοιών και επικοινωνιακών περιστάσεων.

Χρήση πολλαπλών επιπέδων στην απεικόνιση αντικειμένων (κάλυψη και αποκάλυψη αντικειμένων).

Διασύνδεση αντικειμένων για ανάλυση και απεικόνιση δυσνόητων εννοιών.

Χρήση ποικίλλων χρωματισμών για να τονιστούν διαφορετικά σημεία του κειμένου.

Εστίαση (ζουμ) σε συγκεκριμένα σημεία για να τονιστούν λεπτομέρειες ή στοιχεία του μαθήματος που χρειάζονται ιδιαίτερη προσοχή.

Χρήση διαδραστικών εφαρμογών (όπως το Google Earth).

Η ένταξη του διαδραστικού πίνακα στην καθημερινή διδακτική πρακτική αποτελεί πραγματική πρόκληση. Κατά την άποψή μου, η κυριότερη ευκολία που προσφέρει από την πλευρά του εκπαιδευτικού είναι η αποθήκευση των μαθημάτων (που προσφέρουν τα περισσότερα λογισμικά διαχείρισης διαδραστικών πινάκων) και δυνατότητα εμπλουτισμού τους ή διόρθωσής τους αργότερα. Οι περιορισμοί που πρέπει να ληφθούν υπ' όψιν κατά την χρήση του περισσότερο έχουν να κάνουν με τα γενικότερα προβλήματα του εκπαιδευτικού μας συστήματος παρά με αδυναμίες που οφείλονται στην τεχνολογία αυτήν καθ' εαυτήν (π.χ. μεγάλος αριθμός μαθητών στην τάξη, απουσία άλλων ψηφιακών μέσων, προβλήματα διασύνδεσης με το δίκτυο κλπ). Τις περισσότερες φορές είναι απαραίτητη η δημιουργία των απαραίτητων υποδομών πριν μεταβούμε στο επόμενο βήμα που είναι η χρήση εφαρμογών που στηρίζονται σε αυτές. Η χρήση διαδικτυακών πινάκων σε τάξεις όπου οι ως άνω υποδομές απουσιάζουν μοιάζει με απεγνωσμένη προσπάθεια να χτιστεί μια πυραμίδα από την κορυφή προς τη βάση.

# data[].attributes.headline
Σοφία: Διαδραστικός πίνακας: μία ακόμη πρόκληση;

# data[].attributes.subject
Σοφία: Διαδραστικός πίνακας: μία ακόμη πρόκληση;

# data[].attributes.body
Παρακολουθώντας το τέταρτο βίντεο μπορεί να πάρει κανείς μία ιδέα για τις εντυπωσιακές δυνατότητες και τα εργαλεία που μπορεί να προσφέρει ένας διαδραστικός πίνακας για την τάξη, οι οποίες ξεπερνούν το απλό σύρσιμο αντικείμενων ή λέξεων σε συγκεκριμένες θέσεις, ώστε να συμπληρωθεί το «κενό» ή στο να απαντήσουν οι μαθητές/τριες αν μία ερώτηση είναι σωστή ή λάθος. Σίγουρα στο μάθημα της ξένης γλώσσας είναι απαραίτητες οι δραστηριότητες που αφορούν τη δομή της γλώσσας, ειδικά όταν πρόκειται για επίπεδο αρχαρίων, όμως ένας διαδραστικός πίνακας μπορεί να προσφέρει ένα πεδίο δράσης μεγαλύτερο σε εκπαιδευτικό και μαθητές/τριες, αρκεί να μη χρησιμοποιηθεί απλά ως οθόνη αφής.

Διευκολύνει την ενεργό συμμετοχή όλων των μαθητών/τριών σε όλα τα στάδια της μαθησιακής διαδικασίας, εμπλέκει όλους τους μαθησιακούς τύπους αφού προσφέρει ποικίλα ερεθίσματα, προωθεί την ενεργητική συμμετοχή τους στη διδασκαλία μέσω της οποίας θα οικοδομήσουν τη γνώση, ενθαρρύνει τη συνεργασία και την αλληλεπίδραση μέσα στην τάξη, αφού το μάθημα μετατρέπεται σε συλλογική δραστηριότητα.

Από την άλλη πλευρά για τον εκπαιδευτικό ο ΔΛΠ μπορεί να προσφέρει μία καλύτερη εποπτεία της τάξης του και του μαθήματός του, μπορεί να τον διευκολύνει στην προετοιμασία του, μπορεί να χρησιμοποιήσει το υλικό του πολλές φορές, του δίνεται η δυνατότητα εκτύπωσης, τον βοηθά να προσαρμόσει το μάθημά του σε πολλά διαφορετικά μαθησιακά στιλ.

Σημαντικό, όπως άλλωστε πρέπει να συμβαίνει με την ένταξη όλων των ψηφιακών μέσων στην τάξη, είναι το πλαίσιο μέσα στο οποίο γίνεται η χρήση του διαδραστικού πίνακα στην τάξη, ποιος ενεργεί και αλληλεπιδρά με το περιβάλλον του διαδραστικού πίνακα και την τάξη και για ποιον σκοπό.

# data[].attributes.headline
Ιωάννα: Η χρήση του διαδραστικού πίνακα στη σχολική τάξη

# data[].attributes.subject
Ιωάννα: Η χρήση του διαδραστικού πίνακα στη σχολική τάξη

# data[].attributes.body
Ένα σημαντικό όφελος της χρήσης του διαδραστικού πίνακα είναι η παροχή οπτικών & ακουστικών ερεθισμάτων αλλά και κιναισθητικών καθώς οι μαθητές χειρίζονται την οθόνη μέσω αφής. Ο συνδυασμός αυτός ενθαρρύνει ιδιαίτερα την εμπλοκή μαθητών μικρής ηλικίας οι οποίοι χρειάζονται πολυμορφικό εκπαιδευτικό υλικό και μαθαίνουν καλύτερα μέσω των αισθήσεων. Μέσω του διαδραστικού μπορούν να ταιριάξουν εικόνες, να ταξινομήσουν αντικείμενα, να παίξουν παιχνίδια, να σημειώσουν πάνω σε φωτογραφίες, να εμπλακούν σε προσομοιώσεις. Με αυτές τις δραστηριότητες,τη χρήση κατάλληλου λογισμικού & του διαδικτύου οι μαθητές επικεντρώνουν καλύτερα την προσοχή τους στα σημεία που χρειάζεται και έτσι κατανοούν καλύτερα σύνθετες έννοιες, βρίσκουν ομοιότητες, διαφορές ανάμεσα σε αντικείμενα και τις αξιολογούν. Ένα άλλο σημαντικό πλεονέκτημα του διαδραστικού είναι οτι ενθαρρύνεται η συνεργατική μάθηση καθώς όλη η τάξη μπορεί να παρατηρεί ή να συμμετέχει σε μια δραστηριότητα. Άλλα πιο πρακτικά οφέλη είναι οτι το μάθημα μπορεί να αποθηκευτεί, να εκτυπωθεί, να χωριστεί σε μικρότερα αντικείμενα και να χρησιμοποιηθεί αργότερα.
Ωστόσο, το κυριότερο πρόβλημα με τους διαδραστικούς είναι οτι δεν αξιοποιούνται κατάλληλα τα αλληλεπιδραστικά χαρατηριστικά τους και έτσι χρησιμοποιούνται συμβατικά αναπαράγοντας το δασκαλοκεντρικό μοντέλο διδασκαλίας.
Στα σχολεία που έχω εργαστεί μέχρι τώρα δεν είχα την τύχη να μπορώ να δουλέψω όπως θα ήθελα με έναν διαδραστικό πίνακα, είτε δεν θα υπήρχε ή θα υπήρχε μόνο σε μια αίθουσα ή θα υπήρχε στις αίθουσες αλλά δεν θα λειτουργούσε. Στην αναζήτησή μου βρήκα μια ωραία διαφήμιση ενός εξελιγμένου smartboard , παρουσιάζονται οι δυνατότητες της τεχνολογίας στο έπακρο, φαίνονται τόσο ωραίες αλλά και ταυτόχρονα τόσο ουτοπικές.

# data[].attributes.headline
Δ.Π.3_Δραστηριότητα 2: Ανιχνεύοντας τα οφέλη του Διαδραστικού Πίνακα_Παναγιώτης Δόμβρος

# data[].attributes.subject
Δ.Π.3_Δραστηριότητα 2: Ανιχνεύοντας τα οφέλη του Διαδραστικού Πίνακα_Παναγιώτης Δόμβρος

# data[].attributes.body
Όπως πολύ σωστά αναφέρεται στο υλικό αναφοράς η αποτελεσματικότητα των διαδραστικών πινάκων, όπως και όλων των ψηφιακών μέσων, εναπόκειται στον τρόπο με τον οποίο αυτά θα χρησιμοποιηθούν από εκπαιδευτικούς και μαθητές.

Το βασικό στοιχείο προστιθέμενης αξίας των διαδραστικών πινάκων είναι ότι προσδίδουν στο μάθημα τα χαρακτηριστικά μιας κοινής εργασίας, μιας συλλογικής δραστηριότητας, αφού ό,τι συμβαίνει στο διαδραστικό πίνακα το παρατηρεί ταυτόχρονα ή μπορεί να συμμετέχει και όλη η τάξη.

Μερικά από τα θετικά στοιχεία χρήσης των διαδραστικών πινάκων είναι:

Ποικιλία αναπαραστάσεων

Χρήση – διαχείριση πολυμεσικού υλικού

Οπτικοποίηση αντικειμένων μάθησης

Δημιουργία καταγραφή και επαναχρησιμοποίηση εκπαιδευτικού διαδραστικού υλικού. Τα μαθήματα μπορούν να αποθηκεύονται και να επαναχρησιμοποιούνται σε άλλα τμήματα, σε επόμενες χρονιές κλπ.

Προσέλκυση ενδιαφέροντος

Οικοδόμηση και κατανόηση των εννοιών

Αυξημένη ανταπόκριση και δυνατότητα αφομοίωσης σύνθετων εννοιών

Αύξηση ενθουσιασμού και ενδιαφέροντος

Περισσότερες ευκαιρίες για συμμετοχή και συνεργασία

Ανάπτυξη κοινωνικών και προσωπικών δεξιοτήτων

Καλύτερη εκμάθηση για παιδιά με διαφορετικά στυλ μάθησης (Ακουστικό, Οπτικό, Κιναισθητικό)

Αύξηση αυτοπεποίθησης

Ενίσχυση της μάθησης

Παρατηρώντας κάποιος τα πέντε παραδείγματα χρήσης στο YouTube καθώς και τη δραστηριότητα στο Φωτόδεντρο παρατηρεί ότι η χρήση και τα ενδεχόμενα οφέλη της χρήσης των διαδραστικών πινάκων αναφέρονται σε μικρές σχετικά ηλικίες. Το υλικό προς παρουσίαση γίνεται σαφώς πιο ελκυστικό και ενδεχόμενα καλύτερα κατανοητό μέσω της χρήσης πολύχρωμων σχημάτων και αναπαραστάσεων. Ένα δεύτερο στοιχείο που εντοπίζει κανείς είναι η χρήση των διαδραστικών ως επί το πλείστον στην παρουσίαση μαθηματικών εννοιών. Η χρήση τους, κρίνοντας και από προσωπική εμπειρία, είναι ιδιαίτερα διαδεδομένη στους μαθηματικούς, κυρίως λόγω της ύπαρξης του Geogebra που δίνει τη δυνατότητα στους μαθηματικούς για αρτιότερες παρουσιάσεις εννοιών.

Το θέμα όμως εδώ είναι κατά πόσο το μάθημα καταφέρνει να ξεφύγει από το πλαίσιο μιας παραδοσιακής, δασκαλοκεντρικής διδασκαλίας με ένα πολύ εξελιγμένο εποπτικό μέσο που δε διαφέρει στη σύλληψη και χρήση από τον μαυροπίνακα. Ένα άλλο πολύ σοβαρό θέμα που πρέπει κανείς να σκεφτεί είναι κατά πόσο η ύπαρξη του διαδραστικού πίνακα προάγει την ομαδοσυνεργατική διδασκαλία. Μήπως στη χρήση του ελλοχεύει ο κίνδυνος εγκλωβισμού σε ένα μετωπικό μοντέλο διδασκαλίας; Το «πώς» και το «πότε» της χρήσης του διαδραστικού πίνακα αποτελεί σημαντικό στοιχείο που προσμετρά κάποιος για να προσδιορίσει την ύπαρξη ή όχι του NSD (no significant difference phenomenon). Πεποίθηση του ότι καμιά τεχνολογία δε μπορεί να βελτιώσει τη διδασκαλία ή τη μάθηση, αν δε ληφθεί υπόψη το εκπαιδευτικό και κοινωνικό πλαίσιο μέσα στο οποίο τοποθετείται η χρήση της τεχνολογίας είναι ζωτικής σημασίας.

# data[].attributes.headline
Αγορίτσα Παπαχατζή: Διαδραστικός πίνακας: ευρεία οθόνη ή …

# data[].attributes.subject
Αγορίτσα Παπαχατζή: Διαδραστικός πίνακας: ευρεία οθόνη ή …

# data[].attributes.body
Παρακολουθώντας τα προτεινόμενα βίντεο με παραδείγματα επίδειξης εφαρμογών Διαδραστικού Πίνακα και την παρουσίαση της ανοιχτής εκπαιδευτικής πρακτικής σχετικά με ένα project του νηπιαγωγείου για την ανακύκλωση, αντιλαμβανόμαστε πολλές από τις δυνατότητες του διαδραστικού πίνακα και τα οφέλη που προκύπτουν από τη χρήση του, τόσο για τον εκπαιδευτικό όσο και για τους μαθητές.

Με τον κατάλληλο εκπαιδευτικό σχεδιασμό, ο διαδραστικός πίνακας προσφέρει πρόσθετη εκπαιδευτική αξία καθώς

·         ευνοεί την αλληλεπίδραση μέσω της αφής

·         είναι πολύ εύκολος στη χρήση ακόμη και από τους μικρούς μαθητές του νηπιαγωγείου

·         μπορεί να συμμετέχει όλη η τάξη και να ζωγραφίσει, να παίξει παιχνίδια, να κάνει ασκήσεις μαθηματικών και γραφής, να καταγράψει απαντήσεις σε έρευνα και να κάνει επεξεργασία δεδομένων

·         προσφέρει δυνατότητα προβολής φωτογραφιών και βίντεο, π.χ. για αφήγηση παραμυθιού

·         ενσωματώνει άλλες ψηφιακές τεχνολογίες, π.χ. εννοιολογικό χάρτη, ερωτηματολόγιο έρευνας

·         προσφέρει τη δυνατότητα εμφάνισης και επεξεργασίας πολυτροπικών κειμένων αλλά και δημιουργίας πολυτροπικών κειμένων με κείμενο, εικόνα, ήχο, βίντεο

·         δίνει τη δυνατότητα στον εκπαιδευτικό να αποθηκεύσει το μάθημά του και όλο το υλικό που σχετίζεται με αυτό και να το ανακαλέσει αργότερα για επαναχρησιμοποίηση

Η πρόκληση στη χρήση του διαδραστικού πίνακα έγκειται στο αν θα αξιοποιηθεί με σύγχρονο-κριτικό τρόπο και όχι απλά για μια απλή παραδοσιακή δασκαλοκεντρική διδασκαλία με μία μεγάλη οθόνη (η οποία βέβαια ενισχύει την κατανόηση μέσω της οπτικοποίησης της ύλης προσελκύοντας το ενδιαφέρον των μαθητών και εξοικονομώντας χρόνο). Εάν ο εκπαιδευτικός καταφέρει να αξιοποιήσει τη διαδραστικότητα του πίνακα (όχι μόνο την εργαλειακή αλλά και την παιδαγωγική) και να εμπλέξει δημιουργικά και ενεργητικά τους μαθητές, τότε ο διαδραστικός πίνακας δε θα προάγει μόνο τον κλασικό σχολικό γραμματισμό αλλά και το Νέο Γραμματισμό.

# data[].attributes.headline
Αθηνά Βαρσαμίδου

# data[].attributes.subject
Αθηνά Βαρσαμίδου

# data[].attributes.body
Διαδραστικοί πίνακες: Προθέσεις, προκλήσεις και αντιφάσεις
Οι διαδραστικοί πίνακες υπάγονται στα ψηφιακά βοηθήματα για τη στήριξη της διδασκαλίας και της μάθησης και ταυτόχρονα αποτελούν σημαντικά εποπτικά μέσα (όπως οι βιντεοπροβολείς, οι προβολείς διαφανειών, οι τηλεοράσεις και το βίντεο). Τα περισσότερα σχολεία είναι εξοπλισμένα με διαδραστκούς πίνακες, ωστόσο –με βάση την προσωπική μου εμπειρία- τις περισσότερες φορές, παραμένουν σε αδράνεια και χωρίς παιδαγωγική αξιοποίηση, αφού λειτουργούν ως απλές οθόνες υπολογιστή. Παρακολουθώντας τα προτεινόμενα βίντεο διαπιστώνουμε πως με τη χρήση του διαδραστικού πίνακα το κλασικό «από έδρας» μάθημα παίρνει άλλη διάσταση: δίνονται κίνητρα στους μαθητές, καθώς υπάρχει διάδραση, εικόνα, ήχος, οπτικοποίηση ερεθισμάτων και επιλέον κίνητρα για εμπλοκή και συμμετοχή. Υπάρχει ευκολία στη χρήση, το περιβάλλον είναι φιλικό και υποστηρικτικό, ακόμα και μαθητές Δημοτικού ή/και άτομα με ειδικές ανάγκες μπορούν εύκολα να έχουν πρόσβαση και να συμμετέχουν. Το περιεχόμενο του μαθήματος μπορεί χωριστεί σε μικρότερα (μαθησιακά αντικείμενα) που μπορούν να ανακληθούν οποιαδήποτε στιγμή. Έτσι τα μαθήματα μπορούν να αποθηκεύονται και να επαναχρησιμοποιούνται σε άλλα τμήματα, σε επόμενες χρονιές κλπ. Επίσης, η χρήση των διαδραστικών «επιταχύνει» και κάνει πιο ευέλικτη τη διδασκαλία. Ενδεικτικά στον διαδραστικό πίνακα μπορούν να γίνουν ενέργειες όπως: σύγκριση φράσεων, τύπων κτλ, επαναληπτικές δραστηριότητες, διερεύνηση εννοιών, επαλήθευση-διάψευση υποθέσεων, πραγμάτευση και επέκταση εννοιών (που ίσως στο εγχειρίδιο παρουσιάζονται με δυσνόητο για τους μαθητές τρόπο). Το μάθημα της ξένης γλώσσας μπορεί να εμπλουτιστεί με επιπλέον δραστηριότητες (το εγχειρίδιο γαλλικής Action.Fr1 εμπεριέχει αρκετές δραστηριότητες στην εμπλουτισμένη του μορφή που γίνονται στον διαδραστικό πίνακα).

# data[].attributes.headline
Μαρία Χατζηγιώση:Διάδραση σημαίνει συλλογική δραστηριότητα και αλληλεπίδραση, όμως...

# data[].attributes.subject
Μαρία Χατζηγιώση:Διάδραση σημαίνει συλλογική δραστηριότητα και αλληλεπίδραση, όμως...

# data[].attributes.body
Το μάθημα στο δεύτερο βίντεο απευθύνεται σε μικρούς μαθητές Α΄ Δημοτικού και παρουσιάζει ασκήσεις διαδραστικές για την εκμάθηση των αριθμών και της αλφαβήτα.

Μέσα από τις διαδραστικές ασκήσεις γίνεται:

·         οπτικοποίηση δομημένων δεδομένων, των αριθμών και των γραμμάτων , οι οποίες δίνουν τη δυνατότητα απευθείας αλληλεπίδρασης από τους μαθητές, δηλαδή με ερεθίσματα όχι μόνο οπτικά, αλλά και κιναισθητικά καθώς οι μαθητές μπορούν να αλληλεπιδράσουν με την οθόνη με τις κινήσεις τους.

·         Επιτυγχάνεται η διαισθητική και φιλική προς το χρήστη αλληλεπίδραση, καθώς ο χειρισμός τους γίνεται μέσω κινήσεων των χεριών και της αφής.

·         Επιτυγχάνεται η δυνατότητα εμπλοκής και συμμετοχής όλης της τάξης καθώς είναι ευκολότερο να συμμετάσχουν ή και να παρακολουθήσουν μια δραστηριότητα, απ’ ότι στην οθόνη ενός υπολογιστή ή μιας φορητής συσκευής.

·        Γίνεται  αποτελεσματική χρήση του λογισμικού που ενσωματώνει ο διαδραστικός πίνακας, όπως χρήση της έξυπνης πένας, η τοποθέτηση αντικειμένων σε συγκεκριμένες θέσεις κυρίως με τη χρήση του συρσίματος, η παιγνιώδης επίλυση των ασκήσεων και η ενεργή συμμετοχή όλων των μαθητών.

Γενικά η αξιοποίηση του ΔΠ  στη μαθησιακή διαδικασία έχει πολλά οφέλη πέρα από αυτά που αναφέρθηκαν:

·         Επιταχύνεται ο ρυθμός του μαθήματος καθώς δε χρειάζεται να γράφουν οι μαθητές.

·         Το υλικό μπορεί να χρησιμοποιηθεί πολλές φορές, να βελτιωθεί, να επεκταθεί, να αποθηκευτεί και να αναρτηθεί σε συγκεκριμένο blog για τους μαθητές.

·         Η διδασκαλία γίνεται πολυτροπική , πολύχρωμη και προσελκύει το ενδιαφέρον των μαθητών.

Ωστόσο είναι πια γενικά αποδεκτό, όπως αναφέρεται και στο υλικό, πως μόνη η τεχνολογία δεν μπορεί να βελτιώσει τη διδασκαλία ή τη μάθηση. Οι ΔΠ προσφέρουν πολλές διδακτικές δυνατότητες, αλλά αυτές δε θα μετασχηματισθούν σε διδακτική πράξη, παρά μόνο μέσα στο κατάλληλο «οικοσύστημα», και με τον κατάλληλο εκπαιδευτικό σχεδιασμό.
Τελικά γίνεται αυτό στην πράξη;

# data[].attributes.headline
Νεκταρία: Διαδραστικός πίνακας: Μία μεγάλη οθόνη αφής ή τι;  

# data[].attributes.subject
Νεκταρία: Διαδραστικός πίνακας: Μία μεγάλη οθόνη αφής ή τι;  

# data[].attributes.body
·       Παρουσίαση υλικού σε όλη την τάξη συμπεριλαμβανομένων υπερσυνδέσμων και στρωματοποιημένων αντικειμένων με δυνατότητα επεξεργασίας τους από εκπαιδευτικό και μαθητές, όπως σε έναν υπολογιστή.

·       Πιο φιλικά στον χρήστη από έναν υπολογιστή καθώς εμπεριέχουν βιβλιοθήκες με  πολυμεσικό υλικό και σχέδια μαθήματος, όπως και ποικιλία εργαλείων γραφής και σχεδιασμού και αρκετά σημαντικό τη δυνατότητα διαχωρισμού του σε δύο οθόνες παρουσίασης ανεξάρτητου υλικού.

·       Προσφέρει καταγραφή, εκτύπωση, τροποποίηση και αποθήκευση όλων των ενεργειών προετοιμασίας και διεξαγωγής του μαθήματος.

·       Διευκολύνει τη συμμετοχή μαθητών στην επίλυση και έλεγχο δραστηριοτήτων δομιστικού τύπου, όπως τύπου συμπλήρωση κενών, αντιστοίχισης, κλπ. αλλά και εννοιολογικού χάρτη και προσομοιώσεων.

·       Διευκολύνει την συνεργατική δραστηριοποίηση των μαθητών πάνω σε εμπλουτισμένο υλικό παραγωγής τους .

·       Βοηθά στην ανάπτυξη κριτικής και συνθετικής σκέψης

·       Προκαλεί το ενδιαφέρον των μαθητών όλων των μαθησιακών στυλ και την ενεργό συμμετοχή τους.

Ωστόσο,  προβλήματα όπως απουσία σύνδεσης στο διαδίκτυο ή άλλων περιφερειακών ή πρόσβασης στο εργαστήριο και έλλειψη σχετικής κατάρτισης του εκπαιδευτικού στο χειρισμό του και την ανάπτυξη σχετικού υλικού ή/και το κυριότερο εφαρμογή περισσότερο παραδοσιακών μοντέλων διδασκαλίας αφαιρούν την όποια προστιθέμενη αξία καθιστώντας τον απλό υποκατάστατο της προβολής ενός εμπλουτισμένου power point ή ιστοσελίδας/ βίντεο σε βιντεοπροβολέα πάνω στον λευκοπίνακα.
Στο συνημμένο αρχείο είναι κάποιες προτάσεις χρήσης του που βρήκα ψάχνοντας στο διαδίκτυο.